ddrg/super_eurlex huggingface dataset:
Forslag til RÅDETS AFGØRELSE om udskiftning af medlemmer af Udvalget for Den Europæiske Socialfond

(forelagt af Kommissionen)

BEGRUNDELSE

Udskiftning af medlemmer af Udvalget for Den Europæiske Socialfond

(1) I artikel 47 i Rådets forordning (EF) nr. 1260/1999 af 21. juni 1999 om generelle bestemmelser for strukturfondene anføres det, at Kommissionen bistås, for så vidt angår mål 3, af et udvalg i henhold til traktatens artikel 147.

(2) Bestemmelserne om, hvordan dette udvalg fungerer, findes i artikel 49 i ovennævnte forordning.

(3) Artiklen fastsætter, at udvalget består af to regeringsrepræsentanter, to repræsentanter for arbejdstagerorganisationerne og to repræsentanter for arbejdsgiverorganisationerne pr. medlemsstat. Medlemmerne og suppleanterne udnævnes af Rådet for en periode på tre år på forslag af Kommissionen.

(4) På forslag af Kommissionen traf Rådet den 8. oktober 2001 en afgørelse om at udnævne ordinære medlemmer af og suppleanter til Udvalget for Den Europæiske Socialfond for perioden fra den 23. oktober 2001 til den 22. oktober 2004.

(5) Mandatet for de ordinære medlemmer af Udvalget for Den Europæiske Socialfond udløber den 22. oktober 2004.

(6) Der skal udnævnes ordinære medlemmer og suppleanter til besættelse af de ledige poster i udvalget for Den Europæiske Socialfond for den periode, som udløber den 22. oktober 2004.

Forslag til RÅDETS AFGØRELSE om udskiftning af medlemmer af Udvalget for Den Europæiske Socialfond

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene [1], særlig artikel 49,

[1] EFT C 161 af 26.6.1999, s. 1.

under henvisning til Rådets afgørelse af 8. oktober 2001 om udnævnelse af medlemmerne af udvalget i henhold til EF-traktatens artikel 147 [2],

[2] EFT C 292 af 18.10.2001, s. 1.

under henvisning til Kommissionens forslag, og

ud fra følgende betragtninger:

(1) Ved afgørelse af 8. oktober 2001 udnævnte Rådet på forslag fra Kommissionen de ordinære medlemmer af og suppleanterne til Udvalget for Den Europæiske Socialfond for en periode, som udløber den 22. oktober 2004.

(2) I mellemtiden er nogle poster blevet ledige, da de pågældende er udtrådt af udvalget.

(3) Der bør udnævnes medlemmer af Udvalget for Den Europæiske Socialfond til besættelse af de ledige poster -

TRUFFET FØLGENDE AFGØRELSE:

Artikel 1

De personer, som er anført i bilaget, udnævnes til medlemmer af Udvalget for Den Europæiske Socialfond for den resterende del af mandatperioden, det vil sige indtil den 22. oktober 2004.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den

På Rådets vegne

Formand

BILAG

>TABELPOSITION>
Forslag til RÅDETS AFGØRELSE vedrørende den holdning, som Fællesskabet skal indtage i Det Internationale Råd for Tropisk Træ, om forlængelse af den internationale overenskomst om tropisk træ, 1994

(forelagt af Kommissionen)

BEGRUNDELSE

1. Den internationale overenskomst af 1994 om tropisk træ trådte i kraft den 1. januar 1996. Den udløber den 31. december 2003.

2. På mødet i overenskomstrådet den 4. til 9. november 2002 blev det foreslået at forlænge overenskomsten med endnu en periode på tre år indtil den 31. december 2006 i medfør af artikel 46 i overenskomsten.

3. Den foreslåede afgørelse påvirker ikke Det Europæiske Fællesskabs bidrag til det administrative budget for Den Internationale Organisation for Tropisk Træ. Bidraget er fortsat nul.

4. Formålet med dette forslag er at bemyndige Det Europæiske Fællesskab til at stemme for forlængelsen af overenskomsten på det kommende møde i overenskomstrådet.

2003/0048 (ACC)

Forslag til RÅDETS AFGØRELSE vedrørende den holdning, som Fællesskabet skal indtage i Det Internationale Råd for Tropisk Træ, om forlængelse af den internationale overenskomst om tropisk træ, 1994

RÅDET FOR DEN EUROPÆISKE UNION HAR -

under henvisning til traktaten om oprettelse af det Europæiske Fællesskab, særlig artikel 133 sammenholdt med artikel 300, stk. 2, og 3,

under henvisning til forslag fra Kommissionen [1], og

[1] EFT C..., s.

ud fra følgende betragtninger:

1. Den internationale overenskomst om tropisk træ af 1994 er blevet undertegnet og midlertidigt anvendt af Fællesskabet ved Rådets afgørelse 96/493/EF [2].

[2] EFT L 208 af 17.8.1996, s. 1.

2. Den internationale overenskomst om tropisk træ forbliver i kraft indtil den 31. december 2003, medmindre den bliver forlænget ud over denne dato ved en afgørelse i Det Internationale Råd for Tropisk Træ for yderligere en periode på tre år, indtil den 31. december 2006.

3. Forlængelsen af overenskomsten er i Fællesskabets interesse.

4. Det Europæiske Fællesskabs holdning bør dermed fastlægges -

TRUFFET FØLGENDE AFGØRELSE:

Eneste artikel

Det Europæiske Fællesskabs holdning i Det Internationale Råd for Tropisk Træ er at stemme for en forlængelse på tre år af den internationale overenskomst om tropisk træ af 1994.

Udfærdiget i Bruxelles, den

På Rådets vegne

Formand
Forslag til RÅDETS AFGØRELSE om udskiftning af medlemmer af Udvalget for Den Europæiske Socialfond

(forelagt af Kommissionen)

BEGRUNDELSE

Udskiftning af medlemmer af Udvalget for Den Europæiske Socialfond

(1) I artikel 47 i Rådets forordning (EF) nr. 1260/1999 af 21. juni 1999 om generelle bestemmelser for strukturfondene anføres det, at Kommissionen bistås, for så vidt angår mål 3, af et udvalg i henhold til traktatens artikel 147.

(2) Bestemmelserne om, hvordan dette udvalg fungerer, findes i artikel 49 i ovennævnte forordning.

(3) Artiklen fastsætter, at udvalget består af to regeringsrepræsentanter, to repræsentanter for arbejdstagerorganisationerne og to repræsentanter for arbejdsgiverorganisationerne pr. medlemsstat. Medlemmerne og suppleanterne udnævnes af Rådet for en periode på tre år på forslag af Kommissionen.

(4) På forslag af Kommissionen traf Rådet den 8. oktober 2001 en afgørelse om at udnævne ordinære medlemmer af og suppleanter til Udvalget for Den Europæiske Socialfond for perioden fra den 23. oktober 2001 til den 22. oktober 2004.

(5) Mandatet for de ordinære medlemmer af Udvalget for Den Europæiske Socialfond udløber den 22. oktober 2004.

(6) Der skal udnævnes ordinære medlemmer og suppleanter til besættelse af de ledige poster i udvalget for Den Europæiske Socialfond for den periode, som udløber den 22. oktober 2004.

Forslag til RÅDETS AFGØRELSE om udskiftning af medlemmer af Udvalget for Den Europæiske Socialfond

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene [1], særlig artikel 49,

[1] EFT L 161 af 26.6.1999, s. 1.

under henvisning til Rådets afgørelse af 8. oktober 2001 om udnævnelse af medlemmerne af udvalget i henhold til EF-traktatens artikel 147 [2],

[2] EFT C 292 af 18.10.2001, s. 1.

under henvisning til Kommissionens forslag, og

ud fra følgende betragtninger:

(1) Ved afgørelse af 8. oktober 2001 udnævnte Rådet på forslag fra Kommissionen de ordinære medlemmer af og suppleanterne til Udvalget for Den Europæiske Socialfond for en periode, som udløber den 22. oktober 2004.

(2) I mellemtiden er nogle poster blevet ledige, da de pågældende er udtrådt af udvalget.

(3) Der bør udnævnes medlemmer af Udvalget for Den Europæiske Socialfond til besættelse af de ledige poster -

TRUFFET FØLGENDE AFGØRELSE:

Artikel 1

De personer, som er anført i bilaget, udnævnes til medlemmer af Udvalget for Den Europæiske Socialfond for den resterende del af mandatperioden, det vil sige indtil den 22. oktober 2004.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den

På Rådets vegne

Formand

BILAG

>TABELPOSITION>
Forslag til EUROPA-PARLAMENTETS OG RÅDETS AFGØRELSE Om revision af de finansielle overslag

(forelagt af Kommissionen)

BEGRUNDELSE

Efter den fælles afgørelse, som Europa-Parlamentet og Rådet har vedtaget om tilpasning af de finansielle overslag med henblik på udvidelsen, i overensstemmelse med punkt 25 i den interinstitutionelle aftale af 6. maj 1999 om budgetdisciplin og forbedring af budgetproceduren [1], er Europa-Parlamentet og Rådet blevet enige om at forhøje loftet for udgiftsområde 3 i de finansielle overslag med supplerende beløb.

[1] EFT C 172 af 18.6.1999, s. 1.

Forslag til EUROPA-PARLAMENTETS OG RÅDETS AFGØRELSE Om revision af de finansielle overslag

Forelagt af Kommissionen i overensstemmelse med den interinstitutionelle aftale af 6. maj 1999 om budgetdisciplin og forbedring af budgetproceduren

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren, særlig punkt 19-21 [2],

[2] EFT C 172 af 18.6.1999, s. 1.

under henvisning til forslag fra Kommissionen [3],

[3] EFT C , , s. .

i overensstemmelse med den procedure, der er fastlagt i traktatens artikel 272, stk. 9, femte afsnit [4], og

[4] EFT C , , s. .

ud fra følgende betragtninger:

(1) Europa-Parlamentet og Rådet har i fællesskab vedtaget den tilpasning af de finansielle overslag med henblik på udvidelsen [5], som er omtalt i punkt 25 i den interinstitutionelle aftale af 6. maj 1999.

[5] EFT C , , s. .

(2) De nåede efterfølgende til enighed om en erklæring vedrørende artikel 32 i tiltrædelsestraktaten og bilag XV hertil. Ifølge erklæringen skal loftet for udgiftsområde 3 (interne politikker) forhøjes.

TRUFFET FØLGENDE AFGØRELSE:

Artikel 1

De årlige lofter for bevillinger til forpligtelser under udgiftsområde 3 (interne politikker) i de finansielle overslag vil, gennem en tilpasning i overensstemmelse med punkt 25 i den interinstitutionelle aftale af 6. maj 1999, blive forhøjet med følgende beløb, udtrykt i millioner EUR i 1999-priser:

>TABELPOSITION>

Artikel 2

1. De heraf følgende finansielle overslag for et udvidet EU med 25 medlemmer (bortset fra de budgetmæssige følger af en eventuel politisk løsning af Cypern-spørgsmålet), udtrykt i 1999-priser, er anført i tabel 1a, der er knyttet til denne afgørelse.

I tilfælde af, at der opnås en politisk løsning på Cypern-spørgsmålet, gælder i stedet de finansielle overslag for et udvidet EU med 25 medlemmer, som er anført i tabel 1b.

2. De tilsvarende finansielle overslag, der fremkommer som resultat af den tekniske tilpasning for 2004, i overensstemmelse med udviklingen i bruttonationalindkomsten og i priserne, udtrykt i 1999-priser, er anført i tabel 2a og 2b, der ligeledes er knyttet til denne afgørelse.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

BILAG

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>
KOMMISSIONENS UDTALELSE om udkastet til Rådets afgørelse om en revision af Det Økonomiske og Finansielle Udvalgs vedtægter

I overensstemmelse med artikel 209 i traktaten om oprettelse af Det Europæiske Fællesskab udfærdiger Rådet efter udtalelse fra Kommissionen vedtægterne for de i traktaten forudsete udvalg. I et brev af 23. april 2003 anmodede Rådet om Kommissionens udtalelse vedrørende en revision af Det Økonomiske og Finansielle Udvalgs vedtægter, der i øjeblikket findes i Rådets afgørelse af 31. december 1998 (1999/8/EF).

Den foreslåede revision sigter på at foretage en tilpasning til den forestående udvidelse af Den Europæiske Union til 25 medlemsstater. For at Det Økonomiske og Finansielle Udvalg fortsat kan arbejde effektivt, foreslås det i udkastet til Rådets afgørelse, at Det Økonomiske og Finansielle Udvalg arbejder i to sammensætninger: En begrænset sammensætning, hvor kun medlemmer fra de nationale administrationer, Kommissionen og ECB deltager, og den fulde sammensætning, hvor alle medlemmer, inklusive medlemmerne fra de nationale centralbanker, deltager.

Til dette formål foreslås det at indføre en ny artikel og at ændre to artikler, nemlig følgende:

- artikel 4 i forslaget (ny artikel) fastsætter udvalgets to sammensætninger

- artikel 5 i forslaget (svarende til artikel 4 i de nuværende vedtægter) præciserer, at de nationale centralbankmedlemmer ikke kan kræve at deltage i alle diskussioner om spørgsmål, som Rådet senere kan træffe afgørelse om

- artikel 10 i forslaget (svarende til artikel 9 i de nuværende vedtægter) er blevet ændret, sådan at udvalget kan indkaldes af mindst 4 medlemmer mod hidtil 2 medlemmer.

Kommissionen mener, at den foreslåede revision af vedtægterne er hensigtsmæssig. Det erkendes med denne ændring, at medlemmerne fra de nationale administrationer har et særligt ansvar i spørgsmål, hvor Rådet træffer beslutninger. Der vil imidlertid fortsat blive trukket på centralbankernes ekspertise og analytiske indsigt, når det er hensigtsmæssigt. Revision ændrer ikke Kommissionens rolle i udvalget.

Sammenfattende har Kommissionen den opfattelse:

- at artikel 2, andet led, i forslaget bør ændres for at afspejle den nuværende nummerering i traktaten. Følgelig bør henvisningen til artikel 151 erstattes af en henvisning til artikel 207.

- at artikel 5 i forslaget kunne gøres klarere med følgende formulering: "Når der afgives råd eller udtalelse om et spørgsmål, som Rådet senere kan træffe afgørelse om, deltager medlemmerne fra de nationale centralbanker, når de er til stede, ECB og Kommissionen fuldt ud i drøftelserne, men kan ikke deltage i afstemningen."
Forslag til RÅDETS FORORDNING om ændring af Rådets forordning (EF) nr. 1081/2000 om forbud mod salg, levering og eksport til Burma/Myanmar af udstyr, der kan anvendes til intern undertrykkelse eller terrorisme, og om indefrysning af midler tilhørende visse personer, der har tilknytning til vigtige regeringsfunktioner i nævnte land

(forelagt af Kommissionen)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 301,

under henvisning til fælles holdning 2003/297/FUSP af 28. april 2003 vedrørende Burma/Myanmar [1] og Rådets afgørelse 2003/.../FUSP af ... juni 2003 [2]

[1] EFT L 106 af 29.4.2003, s. 36.

[2] EFT ... s. .

under henvisning til forslag fra Kommissionen [3],

[3] EFT ... s. .

og ud fra følgende betragtninger:

(1) Rådet har givet udtryk for sin dybe bekymring over, at den generelle situation i Burma/Myanmar forværres, og navnlig over arrestationen af Aung San Suu Kyi og andre medlemmer af National League for Democracy og nedlukningen af NLD's kontorer.

(2) I lyset heraf foreskrives det i Rådets afgørelse 2003/.../FUSP af ... juni 2003 blandt andet at håndhæve forbuddet mod teknisk uddannelse eller bistand vedrørende militært udstyr.

(3) Forbuddet mod teknisk rådgivning, bistand eller uddannelse vedrørende militært udstyr falder ind under traktatens rammer. For at undgå konkurrenceforvridning er EU-lovgivning påkrævet for så vidt angår EU's område. I denne forordning forstås ved EU's område de af medlemsstaternes områder, på hvilke traktaten finder anvendelse på de betingelser, der er fastlagt i traktaten.

(4) Forbuddet bør derfor føjes til de foranstaltninger, der er indført ved forordning (EF) nr. 1081/2000 -

UDSTEDT FØLGENDE FORORDNING:

Artikel 1

Forordning (EF) nr. 1081/2000 ændres således:

(1) Følgende indsættes som artikel 1a:

"Artikel 1a

1. Uden at dette berører medlemsstaternes statslige myndighedsudøvelse, forbydes det at yde Burma/Myanmar teknisk uddannelse eller bistand i forbindelse med levering, fremstilling, vedligeholdelse eller brug af våben og tilhørende materiel af enhver art, herunder skydevåben og ammunition, militærkøretøjer og militær udrustning, paramilitært udstyr og reservedele.

2. Stk. 1 finder ikke anvendelse på teknisk bistand eller uddannelse, der vedrører militært udstyr til fredelige anvendelsesformål, der udelukkende er bestemt til humanitære formål eller beskyttelsesformål."

(2) Artikel 5 affattes således:

"Artikel 5

Det er forbudt bevidst og forsætligt at deltage i aktiviteter, der direkte eller indirekte har til formål eller til følge at fremme de transaktioner eller aktiviteter, der er omhandlet i artikel 1 og 1a, eller at omgå bestemmelserne i denne forordning."

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Rådets vegne
Ændret forslag til EUROPA-PARLAMENTETS OG RÅDETS DIREKTIV om ophævelse af visse direktiver om levnedsmiddelhygiejne og sundhedsbetingelser for produktion og afsætning af visse animalske produkter til konsum og om ændring af direktiv 89/662/EØF og 91/67/EØF (forelagt af Kommissionen i henhold til EF-traktatens artikel 250, stk. 2)

BEGRUNDELSE

I. PROCEDURE

1. Kommissionen vedtog den 14. juli 2000 en pakke bestående af fem forslag, der udgør en omarbejdning af EU-bestemmelserne om fødevarehygiejne [dokument KOM(2000) 438]. Pakken blev forelagt Rådet og Europa-Parlamentet den 24. juli 2000 med henblik på vedtagelse efter den fælles beslutningsprocedure.

(Bortset fra pakkens fjerde forslag, der havde traktatens artikel 37 som retsgrundlag, og som allerede er vedtaget som Rådets direktiv 2002/99/EF.)

2. Europa-Parlamentet afgav under sin førstebehandling den 3. juni 2003 en positiv udtalelse om pakkens femte forslag [2000/0182(COD)] og fremsatte et ændringsforslag, der kan accepteres af Kommissionen.

(Der blev afgivet en positiv udtalelse om første og andet forslag allerede i maj 2002, og der blev afgivet en positiv udtalelse om det tredje forslag den 5. juni 2003.)

3. Nærværende forslag er en ændring af pakkens femte forslag, der således tager hensyn til Europa-Parlamentets ændringsforslag.

II. FORMÅL MED FORSLAGET

4. Formålet med forslaget er at ophæve 17 rådsdirektiver i forlængelse af omarbejdningen af EU-bestemmelserne om fødevarehygiejne.

Forslaget indeholder endvidere en "standstill"-klausul for at sikre, at gennemførelsesbestemmelserne for de 17 direktiver fortsat er gældende.

III. KORT GENNEMGANG AF EUROPA-PARLAMENTETS ÆNDRINGS FORSLAG

5. Der fastsættes i forslaget følgende:

"Medlemsstaterne sætter de fornødne love og administrative bestemmelser i kraft for at efterkomme dette direktiv senest den 1. januar 2004. De underretter straks Kommissionen derom."

Ændringsforslaget fra Europa-Parlamentet lyder:

"Medlemsstaterne sætter de fornødne love og administrative bestemmelser i kraft for at efterkomme dette direktiv senest den [indsæt dato: (et år efter dets vedtagelse)]. De underretter straks Kommissionen derom."

Det er fornuftigt, da den endelige vedtagelse af forslagspakken først forventes at finde sted efter den 1. januar 2004.

IV. KONKLUSION

6. I overensstemmelse med EF-traktatens artikel 250, stk. 2, ændrer Kommissionen sit forslag som anført ovenfor.
UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning vedrørende forslaget til EUROPA-PARLAMENTETS OG RÅDETS FORORDNING om betingelserne for netadgang i forbindelse med grænseoverskridende elektricitetsudveksling OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2001/0078 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning vedrørende forslaget til EUROPA-PARLAMENTETS OG RÅDETS FORORDNING om betingelserne for netadgang i forbindelse med grænseoverskridende elektricitetsudveksling.

1. Indledning

I henhold til EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet har foreslået ved andenbehandlingen. Kommissionens udtalelse om Parlamentets 4 ændringsforslag fremsættes nedenfor.

2. Sagsforløb

Kommissionen vedtog sit forslag til Europa-Parlamentets og Rådets forordning den 13. marts 2001 som en del af pakken vedrørende det indre energimarked bestående af forordningen og et revideret el- og gasdirektiv.

Europa-Parlamentet afsluttede sin førstebehandling den 13. marts 2002, og Kommissionen vedtog et ændret forslag den 7. juni 2002. Den 3. februar 2003 vedtog Rådet med enstemmighed en fælles holdning, som Kommissionen udtrykte sin støtte til.

De 4 ændringsforslag, som Europa-Parlamentet har vedtaget, er en del af en kompromispakke af ændringsforslag vedrørende de tre dokumenter i pakken om det indre marked. Pakken blev godkendt i sin helhed af Europa-Parlamentet på dennes plenarforsamling den 4. juni 2003. Den 16. juni godkendte Rådet med enstemmighed alle fire ændringsforslag, som Europa-Parlamentet havde vedtaget.

3. Forslagets formål

Formålet med forslaget er at fremme grænseoverskridende handel med elektricitet, der i øjeblikket ikke er så udviklet som samhandelen i de øvrige økonomiske sektorer, ved at fastsætte grundlæggende regler om netadgang med henblik på grænseoverskridende transaktioner.

4. Kommissionens udtalelse om Europa-Parlamentets ændringsforslag

Kommissionen kan godkende alle fire ændringsforslag, idet de tydeliggør teksten uden at ændre grundlæggende ved dens indhold.

5. Konklusion

Kommissionen accepterer de ændringsforslag, som Europa-Parlamentet vedtog den 4. juni 2003, og som Rådet godkendte den 16. juni 2003.